section_heading: 2009. – 2011.: Proboj
paragraph_text: Nakon što joj je dosadilo biti tipskom glumicom u ulozi "sarkastične simpatije", Stone se s Violom Davis pojavila u povijesnoj drami Tajni život kućnih pomoćnica Tatea Taylora (iz 2011.), filmu koji joj je bio zahtjevan.<ref> Film je utemeljen na istoimenom romanu Kathryn Stockett, a radnja se odvija u misisipijskom gradu Jacksonu tijekom šezdesetih godina 20. stoljeća. Sastala se s Taylorom i rekla mu da je zanima uloga u filmu. Taylor je izjavio: "[Stone] je bila posve smotana i nespretna, imala je hrapav glas. Sjela je, malo smo se napili i zabavili se. Jednostavno sam pomislio: 'Bože dragi! Ona je Skeeter."<ref> Pojavila se u ulozi Eugenije "Skeeter" Phelan, nadobudne spisateljice koja uči o životima afroameričkih sluškinja. Da bi se pripremila za ulogu, naučila se služiti južnjačkim naglaskom, a usto je čitala knjige i gledala filmove o pokretu za ljudska prava u SAD-u. Film i njezina uloga dobili su pozitivne kritike. U recenziji za Empire Anna Smith izjavila je da je Stone "dobronamjerna i iznimno simpatična" iako je smatrala da njezin lik pomalo manjkav.<ref> Film je nominiran za Oscar za najbolji film,